<classify> Akizungumza na gazeti hili jana, Mwenyekiti wa Tava, Augustino Agapa alisema kozi hiyo ya uongozi na utawala itashirikisha washiriki zaidi ya 20 na kufanyika mkoani Tanga kuanzia Juni 25 hadi 30, mwaka huu.Agapa alisema kozi hiyo itafundishwa na Mkufunzi kutoka Ethiopia ikilenga kupata viongozi wazuri watakaofahamu majukumu yao ya msingi katika sehemu wanazotoka katika kuhakikisha wanasimamia vizuri maendeleo ya mchezo huo.Huu ni utaratibu wetu wa kila mwaka katika kutoa mafunzo ya uongozi na utawala kwa viongozi wetu tukiamini itamsaidia kusimamia majukumu yake vizuri, alisema Agapa.Alisema hadi sasa waliothibitisha ushiriki huo ni 10 huku akihimiza viongozi wa klabu, mikoani na watu wanaopenda kushiriki kutoa taarifa kwa chama hicho kwa ajili ya kujumuishwa.Agapa alisema mada zitakazofundishwa ni kuhusu masoko, jinsi ya kutafuta udhamini, namna ya kuendesha mikutano, uandishi wa ripoti na mambo mengine.Mwenyekiti huyo alisema anategemea baada ya mafunzo hayo mambo yatakuwa ni mazuri kwani watajua mbinu nyingi zitakazowapa mwanga katika kuendesha majukumu yao ya msingi katika michezo.  <topic>: MICHEZO 